Job+l+Kommunikation+l+Sociale+Medier

Oprettet {$creationday}/{$creationmonth} {$creationyear}, sidst opdateret {$revisionday}/{$revisionmonth} {$revisionyear}
 * Info > Jobbørs > Sociale Medier**

=Om=

VIL DU VÆRE MED TIL AT HÅNDTERE OG VIDEREUDVIKLE KBHFFs SOCIALE MEDIER?

KBHFF er på Facebook, Instagram, Twitter og flickr. Men, vi vil gerne være endnu mere synlige og derfor videreudvikle en strategi for vores færden på de sociale medier. Vi vil bruge de sociale medier til at skabe opmærksomhed om vores fantastiske fødevarefællesskab, tiltrække nye medlemmer osv. Er du vant til at færdes på og arbejde med sociale medier – eller har du lyst til at lære det? Har du gode ideer til, hvordan vi kan booste og forbedre os med spændende og relevant indhold? Så skal du da lægge dine frivillilge timer hos os! Der er rig mulighed for både at lære og lege, forfine CV’et og få indflydelse på dagsordenen.

Hvis det har fanget din interesse, så kontakt Mia på mialeed@hotmail.com eller kommunikation@kbhff.dk.

Hvad laver vi i kommunikationsgruppen?
Vi arbejder for, at den interne og eksterne kommunikationen i vores fødevarefællesskab fungerer bedst muligt. Det gør vi bl.a. via hjemmesiden, de sociale medier og nyhedsbreve. Vi rapporterer fra arrangementer på både skrift og video, og vi interviewer vores avlere og medlemmer, så vi internt kan lære hinanden bedre at kende. Derudover arbejder vi med grafik, foto, video – og fødevarefællesskabets visuelle præsentation i det hele taget. Eksternt håndterer vi kontakten med medierne, forskere, studerende og andre organisationer.

Vi mødes den sidste mandag aften i måneden på KPH-Projects, Enghavevej 80. Her sørger vi også altid for hyggen med kaffe, te og kage. Både de veganske og animalske af slagsen.